Komunalac d.o.o., 43000 Bjelovar, Ferde Livadića 14, M.B.3354946, OIB 27962400486, kojeg zastupa Predsjednica Uprave Ivana Jurković Piščević mag. pol. i Član Uprave Josip Heged ing.(u daljnjem tekstu Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ koju zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( u daljnjem tekstu Osiguravatelj)

sklopili su

**UGOVOR O OSIGURANJU BROJ \_\_\_\_\_\_\_\_\_\_\_\_\_\_\_**

**Članak 1.**

Na temelju provedenog postupka javne nabave Naručitelj je Odlukom o odabiru broj: \_\_\_\_\_\_\_\_\_\_\_ odabrao kao najpovoljnijeg ponuditelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_sukladno objavljenom kriteriju za donošenje odluke o odabiru te uvjetima i zahtjevima iz poziva za dostavu ponuda.

**Članak 2.**

Ugovorena vrijednost usluga osiguranja po ovom Ugovoru iznosi

**\_\_\_\_\_\_\_\_\_\_\_\_\_\_ eura**

ovaj iznos ne sadrži porez na dodanu vrijednost – usluga je oslobođena PDV-a.

**Količina predmeta nabave je okvirna, navedena u troškovnicima**. **Stvarna nabavljena količina usluga na temelju sklopljenog ugovora o javnoj nabavi može biti veća ili manja od okvirne količine uzimajući u obzir čl. 314-321 ZJN 2016.**

**Članak 3.**

Ovaj Ugovor sklapa se za razdoblje od 12 mjeseci za nabavu usluga osiguranja prema uvjetima i troškovnicima Naručitelja navedenih u pozivu za dostavu ponuda.

Usluge osiguranja koje su predmet ovog ugovora su:

- Osiguranje imovine i osoba koje obuhvaća:

01. Osiguranje od nezgode:

01.01 Osiguranje osoba od posljedica nezgode pri i izvan redovnog zanimanja,

01.02 Osiguranje osoba od posljedica nezgode u motornim vozilima,

03. Osiguranje cestovnih vozila:

03.01 Kasko osiguranje cestovnih motornih vozila na vlastiti pogon,

08. Osiguranje od požara i elementarnih šteta;

09. Ostala osiguranja imovine:

09.01 Osiguranje strojeva od loma,

09.02 Osiguranje od provalne krađe i razbojstva,

09.03 Osiguranje stakla od loma;

10. Osiguranje od odgovornosti za upotrebu motornih vozila,

10.01 Obvezno osiguranje vlasnika odnosno korisnika motornih vozila od odgovornosti za štete trećim osobama;

13. Ostala osiguranja od odgovornosti

13.07 Osiguranje opće odgovornosti

**Članak 4.**

Osiguranjem imovine od opasnosti požara i nekih drugih opasnosti na ugovorenu vrijednost obuhvaćene su građevine i oprema koju Naručitelj ima u svojim poslovnim knjigama u vrijeme trajanja ovog Ugovora. Sva osiguranja provode se prema troškovnicima odnosno ponudi Osiguravatelja koja je sastavni dio ovog Ugovora. Na svako od ugovorenih osiguranja primijeniti će se Opći uvjeti osiguravatelja u dijelu u kojem ne protuslove bilo kojoj odredbi ili zahtjevu iz natječajne dokumentacije.

**Članak 5.**

Osiguravatelj će Naručitelju u roku od 10 (deset) dana od dana potpisa ugovora dostaviti bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti ugovora.

**Članak 6.**

Za osiguranja po troškovnicima 1k, 2k, 3k, 4k, 5k, 6k, 7k i 9k, Osiguravatelj će primjenjivati premijske stope i ostale elemente izračuna cijene koje je dao u ponudi i neće ih mijenjati za vrijeme trajanja ugovora.

Za troškovnik 8k, tj. za obvezno osiguranje motornih vozila cijena se može promijeniti u slučaju da pojedino vozilo izgubi dio bonusa od dana koji je bio važeći na dan poziva za nadmetanje do datuma iduće registracije vozila.

**Članak 7.**

Za sve vrste osiguranja obuhvaćene ovim Ugovorom zaključiti će se police na rok 12 mjeseci od datuma potpisa Ugovora osim za police za motorna vozila koje će se zaključivati istekom postojećeg osiguranja za svako vozilo posebno po cijenama tj. iznosu premije koji je ponuđen osim u slučaju da se za pojedino vozilo od dana objave poziva za nadmetanje do dana iduće registracije vozila izgubi ili stekne dio bonusa.

U tom slučaju cijena se može promijeniti samo za u postotku promijenjeni dio bonusa.

**Članak 8.**

Naručitelj će račune za osiguranja platiti u 12 jednakih obroka godišnje – osiguravatelj će za svaki mjesec ispostaviti račun, a Naručitelj je dužan račun platiti do posljednjeg dana u mjesecu. Za motorna vozila obveza će se platiti u roku 30 dana od izdavanja svake pojedine police.

Naručitelj će svoje obveze platiti na žiro-račun Osiguravatelja prema izdanom e-računu.

**Članak 9.**

Kad nastane osigurani slučaj temeljem kojeg se traži naknada iz osiguranja Naručitelj je dužan učiniti slijedeće: odmah poduzeti sve što je u njegovoj moći da se ograniče daljnje štetne posljedice, u slučajevima koji su predviđeni zakonom, a osobito kad je šteta prouzročena požarom, eksplozijom, krađom ili provalnom krađom, razbojstvom prijaviti nadležnoj policijskoj postaji. Naručitelj će pismeno obavijestiti Osiguravatelja odmah po nastanku osiguranog slučaja, a najkasnije u roku 3 dana od kad je za događaj saznao.

U hitnim slučajevima kao što su događaji koji mogu rezultirati prekidom opskrbe vodom ili zagađenjem okoliša Naručitelj će najprije telefonski, a onda pismeno obavijestiti Osiguravateljevog ovlaštenog procjenitelja te odmah pristupiti otklanjanju kvara. Naručitelj će napraviti zapisnik o šteti i ako je moguće priložiti fotografije.

**Članak 10.**

Osiguravatelj će odrediti ovlaštenog procjenitelja koji se dužan odazvati na poziv Naručitelja odmah, a najkasnije u roku 3 dana. Za slučajeve kad postoji hitnost i od posebne su važnosti kao što je opskrba vodom ili prijetnja zagađenjem ili bilo kojom štetnom posljedicom koja bi nastupila ako se žurno ne počne otklanjati kvar ovlaštenih procjenitelj dužan se na telefonski poziv ovlaštenih osoba Naručitelja odazvati se odmah. U slučaju da se procjenitelj u ovakvim slučajevima ne odazove, Naručitelj će početi sa popravkom, a Osiguravatelj će prihvatiti zapisnik o oštećenju i ostale dokaze, fotografije, oštećene stvari koje su zamijenjene. U ostalim slučajevima kad se ne radi o osobitoj žurnosti i kvarovima koji ne prijete daljnjim štetnim posljedicama ovlašteni procjenitelj dužan se odazvati u roku od tri dana od Naručiteljeve obavijesti o štetnom događaju.

**Članak 11.**

Osiguravatelj je dužan u roku od pet dana od potpisa ugovora dostaviti jamstvo za uredno ispunjenje ugovora u vidu bjanko zadužnice (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti ugovora.

**Članak 12.**

Ugovorne strane su suglasne da će se na uređenje svih odnosa iz ovog ugovora primjenjivati odredbe Zakona o obveznim odnosima.

**Članak 13.**

Sve sporove koji eventualno nastanu po ovom Ugovoru, ugovorne strane će prvenstveno rješavati sporazumno, a ukoliko se sporazum ne postigne, za odlučivanje o sporu nadležan je sud u Bjelovaru.

**Članak 14**.

Sastavni dio ovog Ugovora čine:

* ponuda i troškovnici od 1k, 2k, 3k, 4k, 5k, 6k, 7k, 8k i 9k,
* opći uvjeti za osiguranje osoba od posljedica nesretnog slučaja
* dopunski uvjeti za kombinirano kolektivno osiguranje radnika od posljedica nesretnog slučaja
* uvjeti za osiguranje od požara
* uvjeti za osiguranje strojeva od loma
* uvjeti za osiguranje loma stakla
* uvjeti za osiguranje rizika od provalne krađe
* uvjeti za osiguranje od javne odgovornosti
* uvjeti za osiguranje od automobilske odgovornosti
* uvjeti za kasko osiguranje motornih vozila

**Članak 15.**

Ovaj Ugovor sastavljen je u četiri (4) istovjetna primjerka, od kojih Naručitelj i Osiguravatelj zadržavaju po dva primjerka.

**Članak 16.**

Ovaj ugovor postaje pravovaljan potpisom Naručitelja i Osiguravatelja i primjenjuje se od 01.11.2024. godine.

U Bjelovaru \_\_\_\_\_\_ godine

Naručitelj: Osiguravatelj:

Komunalac d.o.o. Bjelovar \_\_\_\_\_\_\_\_\_\_\_\_\_\_\_\_\_\_\_\_\_\_\_

Predsjednica Uprave:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivana Jurković Piščević, mag .pol.

Član Uprave:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Josip Heged ing.